लेकिन लक्ष्मी के घर के चूल्हे में अब तक आग नहीं जली थी ӏ उस बेचारी के लिए तो त्यौहार का मतलब ही दरिंदगी से पिटाई खाना था ӏ वह बेचारी और कर भी क्या सकती थी? इस बलिष्ठ पुरुषो के समाज में वही तो एक मात्र कमजोर इन्सान थी ӏ पर फिर भी रामचंद्र को उसकी दशा पर कभी-कभी दया आ जाती थी ӏ वह अपनी पत्नी से चोरी छुपे उसकी आर्थिक मदद कर देता था ӏ लेकिन उसकी इस आदत का कभी-कभी लक्ष्मी को विपरीत परिणाम भी भुगतना पड़ता था ӏ आज जब शाम के चार बज गए तो रामचंद्र ने विवेक को दीवार के पास बुलाकर पांच सौ रुपये दे दिए ӏ पहले तो लक्ष्मी ने पैसे लेने से मना कर दिया ӏ लेकिन रामचन्द्र के आग्रह करने पर वह मान गई ӏ उसने उन पैसो से कुछ घी, शक्कर, चावल आदि ख़रीदे व बचे हुए कुछ पैसो से विवेक को पटाखे दिला दिए ӏ वह पहले तो पटाखे नहीं लेना चाहता था ӏ लेकिन वह भी तो आखिर कब तक ना करता ӏ उसका अबोध मन उसके बस में नहीं था ӏ उसने कुछ पटाखे खरीदे और खुश होकर छोड़े भी ӏ